ᱪᱷᱚᱴᱟ ᱱᱟᱜᱽᱯᱩᱨ ᱛᱟᱵᱮᱫᱟᱨ ᱯᱚᱱᱚᱛ ᱠᱚ

ᱪᱷᱚᱴᱟ ᱱᱟᱜᱽᱯᱩᱨ ᱛᱟᱵᱮᱫᱟᱨ ᱯᱚᱱᱚᱛChota Nagpur Tributary States Gazetteer. Statistics, 1901-02 ᱥᱮ ᱪᱷᱚᱴᱟ ᱱᱟᱜᱽᱯᱩᱨ ᱯᱚᱱᱚᱛ ᱫᱚ ᱥᱤᱧᱚᱛ ᱨᱮ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱨᱮ ᱪᱷᱚᱴᱟ ᱱᱟᱜᱽᱯᱩᱨ ᱢᱟᱞᱵᱷᱩᱢᱤ ᱨᱮ ᱢᱮᱱᱟᱜ ᱠᱟᱹᱴᱤᱡ, ᱵᱤᱱ-ᱥᱟᱞᱩᱴ ᱯᱚᱱᱚᱛ (ᱠᱟᱹᱴᱤᱡ ᱨᱟᱡᱽ ᱯᱚᱱᱚᱛ) ᱠᱚᱣᱟᱜ ᱢᱤᱫ ᱜᱩᱴ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱠᱚ ᱪᱮᱛᱟᱱ ᱨᱮ ᱵᱨᱤᱴᱤᱥ ᱪᱮᱛᱟᱱ ᱫᱟᱲᱮ (suzerainty) ᱫᱚ ᱵᱮᱝᱜᱚᱞ ᱯᱨᱮᱥᱤᱰᱮᱱᱥᱤ ᱥᱚᱨᱠᱟᱨ ᱦᱚᱛᱮᱛᱮ ᱪᱟᱞᱟᱣᱚᱜ ᱠᱟᱱ ᱛᱟᱦᱮᱸᱫ ᱾
ᱱᱚᱣᱟ ᱠᱚ ᱫᱚ ᱟᱨᱮ ᱜᱚᱴᱟᱝ ᱯᱚᱱᱚᱛ ᱛᱟᱦᱮᱸ ᱠᱟᱱᱟ ᱟᱨ ᱥᱤᱧᱚᱛ ᱯᱷᱩᱨᱜᱟᱹᱞ ᱛᱟᱭᱚᱢ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ, ᱵᱤᱦᱟᱨ ᱟᱨ ᱳᱰᱤᱥᱟ ᱨᱮᱱᱟᱜ ᱦᱤᱸᱥ ᱵᱮᱱᱟᱣ ᱮᱱᱟ ᱾A. K. Lal (ed.), Social Exclusion: Essays in Honour of Dr. Bindeshwar Pathak, Volume 1; p. 330

 ᱱᱟᱜᱟᱢ 
᱑᱘ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮ, ᱱᱚᱣᱟ ᱯᱚᱱᱚᱛ ᱠᱚ ᱫᱚ ᱢᱟᱨᱟᱴᱷᱟ ᱥᱟᱢᱨᱟᱡᱽ ᱟᱜ ᱚᱨᱥᱚᱝ ᱛᱮ ᱦᱮᱡ ᱞᱮᱱᱟ, ᱢᱮᱱᱠᱷᱟᱱ ᱑᱙ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮᱭᱟᱜ ᱮᱛᱚᱦᱚᱵ ᱨᱮ ᱮᱝᱞᱳ-ᱢᱟᱨᱟᱴᱷᱟ ᱞᱟᱹᱲᱦᱟᱹᱭ ᱠᱷᱟᱹᱛᱤᱨ ᱱᱚᱣᱟ ᱠᱚ ᱫᱚ ᱵᱨᱤᱴᱤᱥ ᱥᱤᱧᱚᱛ ᱨᱮᱭᱟᱜ ᱛᱟᱵᱮᱫᱟᱨ ᱯᱚᱱᱚᱛ ᱵᱮᱱᱟᱣ ᱮᱱᱟ ᱾
ᱚᱠᱴᱚᱵᱚᱨ ᱑᱙᱐᱕ ᱨᱮ, ᱵᱽᱨᱤᱴᱤᱥ ᱚᱨᱥᱚᱝ ᱞᱟᱛᱟᱨ ᱨᱮ ᱛᱟᱦᱮᱸ ᱠᱟᱱ ᱡᱟᱹᱥᱛᱤ ᱠᱟᱭᱛᱮ ᱦᱤᱱᱫᱩ-ᱨᱚᱲᱮᱫ ᱯᱚᱱᱚᱛ ᱪᱟᱝ ᱵᱷᱟᱠᱟᱨ, ᱡᱚᱥᱯᱩᱨ, ᱠᱳᱨᱤᱭᱟ, ᱥᱟᱨᱜᱩᱡᱟ ᱟᱨ ᱩᱫᱚᱭᱯᱩᱨ ᱫᱚ ᱵᱮᱝᱜᱚᱞ ᱥᱚᱨᱠᱟᱨ ᱠᱷᱚᱱ ᱛᱟᱞᱢᱟ ᱯᱚᱱᱚᱛ (Central Provinces) ᱛᱮ ᱩᱪᱟᱹᱲ ᱞᱮᱱᱟ, ᱡᱚᱠᱷᱚᱱ ᱵᱟᱨᱭᱟ ᱳᱰᱤᱭᱟ-ᱨᱚᱲᱮᱫ ᱯᱚᱱᱚᱛ ᱜᱟᱝᱯᱩᱨ ᱟᱨ ᱵᱚᱱᱟᱭ ᱫᱚ ᱳᱰᱤᱥᱟ ᱛᱟᱵᱮᱫᱟᱨ ᱯᱚᱱᱚᱛ ᱥᱟᱶ ᱡᱩᱲᱟᱹᱣ ᱞᱮᱱᱟ, ᱟᱨ ᱥᱩᱢᱩᱝ ᱠᱷᱚᱨᱥᱚᱶᱟ ᱟᱨ ᱥᱚᱨᱟᱭᱠᱮᱞᱟ ᱜᱮ ᱵᱮᱝᱜᱚᱞ ᱨᱤᱱᱤᱡ ᱞᱟᱛᱟᱨ ᱨᱮ ᱛᱟᱦᱮᱸ ᱮᱱᱟ ᱾Hunter, William Wilson, Sir, et al. (1908). Imperial Gazetteer of India, Volume 12. 1908-1931; Clarendon Press, Oxford
᱑᱙᱓᱖ ᱨᱮ, ᱱᱚᱣᱟ ᱟᱨᱮ ᱜᱚᱴᱟᱝ ᱯᱚᱱᱚᱛ ᱜᱮ ᱥᱟᱢᱟᱝ ᱯᱚᱱᱚᱛ ᱮᱡᱮᱱᱥᱤ (Eastern States Agency) ᱛᱮ ᱩᱪᱟᱹᱲ ᱮᱱᱟ, ᱡᱟᱦᱟᱸ ᱨᱤᱱ ᱚᱯᱷᱤᱥᱟᱨ ᱠᱚᱫᱚ ᱡᱟᱦᱟᱸᱱᱟᱜ ᱯᱚᱱᱚᱛ ᱞᱟᱛᱟᱨ ᱨᱮ ᱵᱟᱝ ᱠᱟᱛᱮ ᱥᱚᱡᱷᱮ ᱥᱤᱧᱚᱛ ᱨᱤᱱᱤᱡ ᱜᱚᱵᱷᱚᱨᱱᱚᱨ-ᱡᱮᱱᱮᱨᱟᱞ ᱞᱟᱛᱟᱨ ᱨᱮ ᱠᱚ ᱦᱮᱡ ᱮᱱᱟ᱾
᱑᱙᱔᱗ ᱨᱮ ᱥᱤᱧᱚᱛ ᱯᱷᱩᱨᱜᱟᱹᱞ ᱛᱟᱭᱚᱢ, ᱱᱚᱣᱟ ᱠᱟᱹᱴᱤᱡ ᱨᱟᱡᱽ ᱯᱚᱱᱚᱛ ᱨᱤᱱ ᱥᱟᱥᱚᱱᱤᱭᱟᱹ ᱠᱚ ᱡᱚᱛᱚ ᱜᱮ ᱥᱤᱧᱚᱛ ᱰᱚᱢᱤᱱᱤᱭᱚᱱ ᱨᱮ ᱥᱟᱹᱢᱤᱞᱚᱜ ᱞᱟᱹᱜᱤᱫ ᱠᱚ ᱵᱟᱪᱷᱟᱣ ᱠᱮᱫᱟ ᱾ ᱪᱟᱝᱵᱷᱟᱠᱟᱨ, ᱡᱚᱥᱯᱩᱨ, ᱠᱳᱨᱤᱭᱟ, ᱥᱩᱨᱜᱩᱡᱟ ᱟᱨ ᱩᱫᱚᱭᱯᱩᱨ ᱛᱟᱭᱚᱢ ᱛᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱦᱤᱥ ᱵᱮᱱᱟᱣ ᱮᱱᱟ, ᱜᱟᱝᱯᱩᱨ ᱟᱨ ᱵᱚᱱᱟᱭ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ, ᱟᱨ ᱠᱷᱚᱨᱥᱚᱶᱟ ᱟᱨ ᱥᱚᱨᱟᱭᱠᱮᱞᱟ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱦᱤᱥ ᱵᱮᱱᱟᱣ ᱮᱱᱟ ᱾Eastern States Agency. List of ruling chiefs & leading personages Delhi: Agent to Governor-General, Eastern States, 1936

 ᱨᱟᱡᱽ ᱯᱚᱱᱚᱛ ᱠᱚ 
ᱞᱟᱛᱟᱨ ᱨᱮ ᱮᱢ ᱟᱠᱟᱱ ᱨᱟᱡᱽ ᱯᱚᱱᱚᱛ ᱠᱚ ᱫᱚ ᱢᱤᱫ ᱥᱟᱶᱛᱮ 'ᱪᱷᱚᱴᱟ ᱱᱟᱜᱽᱯᱩᱨ ᱛᱟᱵᱮᱫᱟᱨ ᱯᱚᱱᱚᱛ' ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ:
 ᱳᱰᱤᱥᱟ ᱯᱚᱱᱚᱛ ᱮᱡᱮᱱᱥᱤ (ᱳᱰᱤᱥᱟ ᱛᱟᱵᱮᱫᱟᱨ ᱯᱚᱱᱚᱛ ᱥᱟᱶᱛᱮ):
 ᱵᱚᱱᱟᱭ
 ᱜᱟᱝᱯᱩᱨ
 ᱠᱷᱚᱨᱥᱚᱶᱟ
 ᱥᱚᱨᱟᱭᱠᱮᱞᱟ
 ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱮᱡᱮᱱᱥᱤ:
 ᱪᱟᱝᱵᱷᱟᱠᱟᱨ
 ᱡᱚᱥᱯᱩᱨ
 ᱠᱳᱨᱤᱭᱟ (Korea)
 ᱥᱟᱨᱜᱩᱡᱟ (Sarguja)
 ᱩᱫᱚᱭᱯᱩᱨ (ᱫᱷᱚᱨᱚᱢᱡᱚᱭᱜᱚᱲ) (ᱨᱟᱡᱚᱥᱛᱷᱟᱱ ᱨᱮᱱᱟᱜ ᱢᱮᱣᱟᱲ ᱯᱚᱱᱚᱛ ᱩᱫᱚᱭᱯᱩᱨ ᱥᱟᱶ ᱫᱚ ᱟᱞᱚ ᱯᱮ ᱵᱷᱟᱹᱵᱤᱛᱟ)

 ᱱᱚᱣᱟ ᱦᱚᱸ ᱧᱮᱞ ᱢᱮ 
 ᱪᱷᱚᱴᱟ ᱱᱟᱜᱽᱯᱩᱨ ᱠᱷᱚᱸᱰ
 ᱥᱟᱢᱟᱝ ᱯᱚᱱᱚᱛ ᱭᱩᱱᱤᱭᱚᱱ
 ᱳᱰᱤᱥᱟ ᱛᱟᱵᱮᱫᱟᱨ ᱯᱚᱱᱚᱛ
 ᱥᱟᱹᱠᱷᱭᱟᱹᱛ 

​ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱨᱟᱡᱽ ᱯᱚᱱᱚᱛ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱱᱟᱜᱟᱢ
ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱱᱟᱜᱟᱢ
ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱱᱟᱜᱟᱢ
ᱛᱷᱚᱠ:ᱥᱤᱧᱚᱛ ᱨᱮ ᱑᱘᱒᱑ ᱨᱮᱱᱟᱜ ᱛᱷᱟᱯᱚᱱ
ᱛᱷᱚᱠ:ᱥᱤᱧᱚᱛ ᱨᱮ ᱑᱙᱔᱗ ᱨᱮᱱᱟᱜ ᱢᱩᱪᱟᱹᱫ